CELEX: 32009R1092
Language: sl
Date: 2009-11-13
Title: Uredba Komisije (ES) št. 1092/2009 z dne 13. novembra 2009 o določitvi enotnega odstotka za odobritev zneskov, ki jih država članica prijavi Komisiji glede zahtevkov za premijo za izkrčitev v vinskem letu 2009/2010

14.11.2009   
            
            
               SL
            
            
               Uradni list Evropske unije
            
            
               L 299/8
            
         
      UREDBA KOMISIJE (ES) št. 1092/2009
   z dne 13. novembra 2009
   o določitvi enotnega odstotka za odobritev zneskov, ki jih država članica prijavi Komisiji glede zahtevkov za premijo za izkrčitev v vinskem letu 2009/2010
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 85s(4) v povezavi s členom 4 Uredbe,
   ob upoštevanju naslednjega:
   
               (1)
            
            
               Upravičeni zahtevki, o katerih države članice obvestijo Komisijo do 15. oktobra 2009 v skladu s členom 85s(2) Uredbe (ES) št. 1234/2007, presegajo največji možni letni proračun za program izkrčitve za vinsko leto 2009/2010, tj. 334 milijonov EUR, kot je določeno v Prilogi Xd k navedeni uredbi. Zato je treba določiti enoten odstotek za odobritev dejansko prijavljenih zneskov.
            
         
               (2)
            
            
               Bolgarija, Češka in Luksemburg so v skladu s členom 85s(2) Uredbe (EC) št. 1234/2007 sporočili upravičene zahtevke za območja, manjša od 50 hektarov; zato se izvzamejo iz uporabe enotnega odstotka za odobritev v skladu s členom 71(3) Uredbe Komisije (ES) št. 555/2008 z dne 27. junija 2008 o določitvi podrobnih pravil za izvajanje Uredbe Sveta (ES) št. 479/2008 o skupni ureditvi trga za vino glede podpornih programov, trgovine s tretjimi državami in obsega vinogradniških površin ter o izvajanju nadzora v vinskem sektorju (2).
            
         
               (3)
            
            
               Zaradi jasnosti je ustrezno, da se navede tudi razdelitev letnega proračuna, dodeljenega za program krčenja, za zadevno državo.
            
         
               (4)
            
            
               Uredba Komisije (ES) št. 1123/2008 z dne 12. novembra 2008 o določitvi enotnega odstotka za odobritev zneskov, ki jih država članica prijavi Komisiji glede zahtevkov za premijo za izkrčitev (3), je zastarela ob koncu vinskega leta 2008/2009. Zaradi tega jo je treba razveljaviti.
            
         
               (5)
            
            
               Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Zahtevki za izkrčitev, prijavljeni Komisiji za vinsko leto 2009/2010 v skladu s členom 85s(2) Uredbe (ES) št. 1234/2007, se sprejmejo za 50,125 % zneskov, ki jih zajemajo navedeni zahtevki.
   Omejitve proračunskih sredstev za zadevne države članice so določene v Prilogi k tej uredbi.
   Člen 2
   Uredba (ES) št. 1123/2008 se razveljavi.
   Člen 3
   Ta uredba začne veljati dan po objavi v Uradnem listu Evropske unije.
   Uporablja se za vinsko leto 2009/2010.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 13. novembra 2009
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 299, 16.11.2007, str. 1.
   
      (2)  UL L 170, 30.6.2008, str. 1.
   
      (3)  UL L 303, 14.11.2008, str. 5.
   
      PRILOGA
      
         Omejitve proračunskih sredstev za države članice za izplačila premije za izkrčitev v vinskem letu 2009/2010
      
      
                  Država članica
               
               
                  Proračun za program krčenja (v EUR)
               
            
                  Bolgarija
               
               
                  197 767
               
            
                  Češka
               
               
                  33 666
               
            
                  Nemčija
               
               
                  492 541
               
            
                  Grčija
               
               
                  4 469 560
               
            
                  Španija
               
               
                  149 939 881
               
            
                  Francija
               
               
                  48 343 219
               
            
                  Italija
               
               
                  101 615 367
               
            
                  Ciper
               
               
                  3 403 165
               
            
                  Luksemburg
               
               
                  6 146
               
            
                  Madžarska
               
               
                  12 926 940
               
            
                  Malta
               
               
                  0
               
            
                  Avstrija
               
               
                  2 078 319
               
            
                  Portugalska
               
               
                  7 953 097
               
            
                  Romunija
               
               
                  1 208 903
               
            
                  Slovenija
               
               
                  362 533
               
            
                  Slovaška
               
               
                  968 896